શ્રીમદભગવદગીતા અદ્ભૂત ગ્રંથ છે અને મને ગમે છે એનું મુખ્ય કારણ એ છે કે એ ગવાયો છે, કહેવાયો નથી, એમાં આદેશ નથી, ગીત છે અને એમાં છેલ્લે કહે: ‘સર્વધર્માન પરિત્યજ્ય’ કહી દીધા પછી પણ છેલ્લે કૃષ્ણ એમ કહે છે: ‘યથેચ્છસિ તથા કુરુ.’ મને આ અત્યંત પ્રિય વાક્ય છે. ગીતા મોસ્ટ ડેમોક્રેટિક અને મોસ્ટ ડીલાઈટફુલ ગ્રંથ હોય તો એનું મુખ્ય કારણ આ છે. કૃષ્ણ કહે. ‘મેં તો તને જ્ઞાન કહી દીધું જે કહેવાનું હતું તે. હવે તું સીધેસીધુ અમલ કરે એવું હું ઈચ્છતો નથી. તને મરજી પડે એમ કર. આજની જનરેશનના કોઈ પણ છોકરા-છોકરીને મળો તો એને સૌથી વધારે ગમતી બાબત હોય તો આ લિબર્ટી છે, આ ફ્રીડમ છે, આ સ્વતંત્રતા છે. તમે નક્કી કરી દો મારી કરિયર – એમ નહીં. બક્ષીસાહેબ એવું કહેતા, ‘ગુજરાતી મા-બાપો સંતાનોની 80% જિન્દગી જીવી દે છે.’ મને એવા માબાપ મથી મળ્યા એ મારું પરમ સદભાગ્ય છે. ગીતામાં જે સ્વતંત્રતા મળે છે એ બીજા કોઈ ધર્મગ્રંથમાં નથી મળતી.